DODATOK č. 2 K ZMLUVE č.  36/OD/2013
 O NÁJME POZEMKOV

uzatvorený v súlade s čl. VIII bodom 1 Zmluvy o nájme pozemkov č. 36/OD/2013 v spojení s ust. § 663 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) 

medzi:

Zmluvnými stranami:

1.)	Prenajímateľ:
názov:			EKO-podnik verejnoprospešných služieb
        	sídlo: 			Halašova 20, 832 90 Bratislava
      	IČO:			00 491 870 
	IČ DPH:		SK2020887022
	Zastúpený:		Ing. Robert Molnár, riaditeľ
Bankové spojenie: 	Prima banka Slovensko, a.s. Bratislava, 
Číslo účtu:		1805707008 / 5600
        	na jednej strane (ďalej len „prenajímateľ“)

                                                  a

2.)	Nájomca:  		
názov:			Futbalový klub BCT Bratislava, občianske združenie
        	sídlo: 			Páričkova 22, 821 08 Bratislava
      	IČO:			30 791 341
	Zastúpený:		Otto Kremmer, Prezident FK
Bankové spojenie: 	Slovenská sporiteľňa, a.s.
Číslo účtu:		017888945/0900
na druhej strane (ďalej len „nájomca“ a spolu s prenajímateľom ďalej aj „Zmluvné strany“)

I.
Úvodné ustanovenia

1.	Zmluvné strany uzavreli dňa 28.10.2013 Zmluvu č. 36/OD/2013 o nájme pozemkov (ďalej len „nájomná zmluva“) a dňa 20.11.2013 dodatok č. 1 k Zmluve, ktorých predmetom je prenájom pozemkov špecifikovaných v Preambule nájomnej zmluvy.
2.	Nakoľko počas doby nájmu vznikol na strane nájomcu záujem na zmenu doby trvania nájmu, Zmluvné strany sa dohodli na nasledovnej zmene nájomnej zmluvy, za účelom čoho uzatvárajú tento Dodatok č. 2 k nájomnej zmluve (ďalej aj „Dodatok“). 

II.
						Predmet Dodatku

1.	Nájomná zmluva sa mení a dopĺňa  tak, že čl. IV bod 1 nájomnej zmluvy znie:
Nájom sa uzatvára na dobu určitú, a to na 15 rokov odo dňa účinnosti tejto zmluvy.

Doba nájmu podľa tejto Zmluvy bola schválená na 19. zasadnutí Miestneho zastupiteľstva mestskej časti Bratislava – Nové Mesto Uznesením č. ............. zo dňa 17.12.2013 ako prípad hodný osobitného zreteľa podľa ustanovenia § 9a ods. 9 písm. c) zákona č. 138/1991 Zb. o majetku obcí v znení neskorších predpisov.
2.	Ostatné ustanovenia nájomnej zmluvy ostávajú nezmenené. 

III.
Spoločné a záverečné ustanovenia

1. 	Tento Dodatok nadobúda platnosť dňom podpisu oboma Zmluvnými stranami. Dodatok nadobúda účinnosť dňom nasledujúcim po dni jeho zverejnenia na internetovej stránke prenajímateľa v súlade s ustanovením § 47a Občianskeho zákonníka. Nájomca berie na vedomie, že na nadobudnutie účinnosti Dodatku sa vyžaduje jeho zverejnenie prostredníctvom internetovej stránky prenajímateľa, s čím súhlasí.
2.	Zmluvné strany  zhodne vyhlasujú, že sú plne spôsobilé na právne úkony, úmyselne neuviedli druhú stranu do omylu, a že všetky tu uvedené vyhlásenia a ustanovenia tohto Dodatku obsahujú ich slobodnú, vážnu, určitú a zrozumiteľnú vôľu, prejavenú bez tiesne alebo nápadne nevýhodných podmienok. 
3.	Neoddeliteľnou súčasťou tohto Dodatku zmluvy je Výpis z uznesení zo .................... zasadnutia Miestneho zastupiteľstva mestskej časti Bratislava – Nové Mesto konaného dňa 17.12.2013.
4.	Zmluvné strany zhodne vyhlasujú, že si tento Dodatok pozorne prečítali, jeho obsahu porozumeli a na znak ich súhlasu so všetkými jeho ustanoveniami  ho podpisujú. 
5.	Tento Dodatok je vyhotovený v 2 rovnopisoch, pričom každá zmluvná strana obdrží po 1 rovnopise.

Zmluvná strana:
EKO – podnik verejnoprospešných prác
zast.: Ing. Robertom Molnárom
…………………………….  dňa ............... 2013
      		     odtlačok pečiatky a podpis

Zmluvná strana:  
FK BCT Bratislava, o.z.
zast.: Otto Kremmer - prezident

…………………………….  dňa ............... 2013

   		  odtlačok pečiatky a podpis